वहीं दूसरी तरफ भाजपा प्रवक्ता माधव भंडारी का कहना है कि राजस्थान, मध्यप्रदेश और उत्तर प्रदेश में हार के कारण अलग- अलग हैं। भंडारी ने कहा, कांग्रेस मध्यप्रदेश में अपनी दो विधानसभा सीटों को बचाने में कामयाब रही, लेकिन वहां जीत का अंतर कम रहा है। भंडारी ने यह स्वीकार किया कि राजस्थान में कांग्रेस ने उनसे तीन सीटें छीन लीं, जबकि उत्तर प्रदेश में पार्टी को झटका लगा है। भंडारी ने कहा, उत्तर प्रदेश के मुख्यमंत्री योगी आदित्यनाथ ने माना है कि हार का कारण अति-आत्मविश्वास और आत्मतुष्टि है।